Mae'n gwrs gradd anrhydedd tair blynedd, sy'n eich paratoi ar gyfer gyrfa broffesiynol mewn cynllunio systemau electronig.
Rydyn ni wedi dylunio'r cwrs BSc ar gyfer y rhai hynny sydd heb y cymwysterau arferol mewn Mathemateg a Ffiseg. Golyga hyn y gallwch ddilyn eich diddordeb mewn electroneg a systemau electronig i lefel gradd. Yn ystod y cwrs byddwch yn cael sylfaen drylwyr yn yr holl dechnegau diweddaraf mewn electroneg analog a digidol, ynghyd â hyfforddiant mewn sgiliau proffesiynol, technegau rheoli project a pharatoad dwys mewn mathemateg a gwyddoniaeth ar gyfer electroneg. Byddwch yn ennill profiad ymarferol helaeth i sicrhau eich bod yn datblygu sgiliau ymarferol cadarn yn ogystal â gwybodaeth ddamcaniaethol drylwyr.
Mae blwyddyn gyntaf y rhaglen yn gyfle i chi adeiladu sylfaen gadarn o ran dylunio, modelu ac adeiladu cylchedau analog a digidol. Rhoddir cefnogaeth ychwanegol ar gyfer mathemateg.
TGAU: gradd B/5 mewn Mathemateg (Haen Uwch) os nad yw cymhwyster Lefel 3 yn cynnwys pwnc Mathemateg neu Wyddoniaeth.
Mae cynnig nodweddiadol yn seiliedig ar 88-104 o bwyntiau tariff o gymhwyster Lefel 3 e.e.:
BTEC Cenedlaethol/Diploma Estynedig mewn Peirianneg a Diploma Technegol Estynedig Caergrawnt: MMM - DMM
TGAU: gradd C/4 mewn Saesneg/Cymraeg, Gwyddoniaeth a Mathemateg B/5 (Haen Uwch).
Mae cynnig nodweddiadol yn seiliedig ar o leiaf 80-96 pwynt tariff o gymwysterau Lefel 3* e.e.:
Diploma Cenedlaethol/Estynedig BTEC a Diploma Estynedig Technegol Caergrawnt: MMP-MMM
Bydd gan raddedigion y radd hon ragolygon gyrfa rhagorol: bydd llawer yn cael swyddi cynllunio systemau electronig neu gyfrifiadurol, neu'n gweithio i gyfleusterau ymchwil a datblygu'r llywodraeth neu breifat.